cyanic-selkie/wikianc huggingface dataset:
Dan Theis
Zanter dem 5. Mäerz 2012 war hie fir d'Saison 2012 den Trainer vum Swift. Vum 1. 1. 2013 bis den 30. 6. 2015 war hien erëm bei der Jeunesse Esch, fir d'Saison 2015/2016 huet hie Victoria Rouspert trainéiert. An der Saison 2016/2017 war hien Trainer beim UN Käerjéng 97, duerno 2017/2018 beim FC Déifferdeng 03. Als leschten Trainerposten war hien an der Saison 2018/2019 an 2019/2020 erëm Trainer vum Swift Hesper.
Éditions Simoncini
Éditions Simoncini ass e lëtzebuergesche Verlag, dee sech op Poesie a Konscht spezialiséiert huet. De Verlag mat Sëtz an der Galerie Simoncini an der Stad Lëtzebuerg gouf 1985 vum Hotelier, Galerist an Auteur André Simoncini gegrënnt.
Zu den Auteuren, déi bei den Éditions Simoncini erauskoumen, gehéieren d'Lëtzebuerger José Ensch an Edmond Dune, d'Belsch André Schmitz an André Doms, d'Fransouse Michel Butor, Andrée Chedid, Alain Bosquet, Eugène Guillevic, den Tschech an Nobelpräislaureat Jaroslav Seifert, de Pol Maciej Niemiec, de Russ Genrich Sapgir an d'Senegalese Charles Carrère a Léopold Sédar Senghor.
De Simoncini-Verlag gëtt och Konschtkatalogen eraus, sou z. B. vum Moritz Ney (1990) an Nicolae Fleissig (1991).
Roland Proess
De  Roland Proess, gebuer de 6. August 1966 an der Stad Lëtzebuerg, ass e lëtzebuergeschen Agronom an Zoolog.
De Roland Proess huet op der Faculté des sciences agronomiques vu Gembloux studéiert, wou hien 1991 säi Studium mam Titel « ingénieur agronome, orientation Eaux et Forêts » ofgeschloss huet. Hien ass zënter 2001 Gérant vum Umweltplanungsbüro Ecotop vu Steesel.
De R. Proess ass e « Collaborateur scientifique » vum naturhistoresche Musée. Hien ass Member vun der « Société des naturalistes luxembourgeois », vun der « Gesellschaft deutschsprachiger Odonatologen » (GDO) a vun der « Deutsche Gesellschaft für Orthopterologie » (DGfO).
Däiwel
Den Däiwel (aus dem Griicheschen "Διάβολος", Diabolos, iwwersat een deen duerchernee bréngt; Latäin diabolus) verkierpert an der jiddescher, chrëschtlecher an an der islamescher Relioun dat Béist.
Ursprong
Den Däiwel gouf et scho virum Chrëschtentum, mä an deene meeschte Reliounen incarnéiert de Personnage net just dat Béist. En huet souwuel béis wéi och gutt Säiten.
Eréischt an der mesopotamescher Relioun gouf Béis a Gutt an Oppositioun gesat. Am Gilgamesch-Epos geet et ëm den diabolesche Personnage Gilgamesch, e Ris deen e Bësch bewaacht an Holz schneit, dat dem Vollek feelt.
D'chrëschtlech Relioun huet sech vun anere Reliounen inspiréiert, besonnesch vun der etruskescher, fir d'Figur vum Satan ze kreéieren.
D'chrëschtlech Bibel portraitéiert den Däiwel als Inkarnatioun vum pure Béisen. Am Chrëschtentum ass hien e Personnage, dee probéiert déi trei Unhänger vu Gott op seng Säit ze brénge fir dësen ze stierzen.
Roll vum Däiwel am Chrëschtentum
Am Chrëschtentum stellt den Däiwel e gefalenen Engel duer, deen am Ufank Luzifer (Ethymologie vum Latäin: Lux, "Liicht", a ferre, "droen") geheescht huet. Hie wollt den Himmel erueweren a gouf vu Gott bestrooft, deen en an d'Häll geschéckt huet. Zënterhier ass hien de Satan a probéiert d'Mënschen a Versuchung ze brénge fir se géint Gott opzestëppelen. Hie gëllt als de Begrëff vum Béisen. Hien huet e fräie Wëllen a steet net direkt ënner der Befeelsgewalt vum Härgott.
Verschiddenen Interpretatioune vun der Bibel gëtt och gesot, den Däiwel wier deemools d'Schlaang an der Geschicht vum Adam an Eva am Paradäis gewiescht, a sou Schold un alle Ligen an allem Schlechten op dëser Welt. Verschidde Chrëschte mengen och, eng Persoun kéint vum Däiwel besiess sinn, an datt hien also quasi e Geeschtwiesen ass dat onsiichtbar an dëser Welt lieft. Anerer gesinn en éischter metaphoresch, soudatt en zwar d'Schold fir alles Béises an der Welt dréit, sech awer net wierklech a Form vun engem Geescht manifestéiert.
Am Neien Testament kënnt den Däiwel ëfters vir - Uerschlaang, groussen Draach oder Widerwierker genannt. Am Johannesevangelium gëtt och den Däiwel an net d'Schlaang als Papp vun de Lige bezeechent, an dat vum Jesus selwer. E gëllt als personifizéierte Geescht dee vun Ufank un den Däiwel war an ëmmer gelunn a gesënnegt huet. Vum Paulus gëtt den Däiwel och Gott vun dëser Welt genannt, an den Evangelien no huet e souguer probéiert de Jesus zu engem Mëssbrauch vu senger Muecht ze verféieren.
Bildlech Duerstellung vum Däiwel an der chrëschtlecher Volleksgeschicht
D'Duerstellung vum Däiwel geet ursprénglech op heednesch Gëtter zeréck, virun allem op de griichesche Gott Pan. Effektiv gëtt den Däiwel dacks schwaarz gewisen, behoert wéi en Af, mat engem oder zwee Päerds- oder Geesseféiss, Haren, engem Schwanz, engem ellene Gesiicht an enger laanger Nues. E soll en desagreabele Schwiefelgeroch hannerloossen. Der Seechen no ass seng Wunneng d'Häll, Numm dee vun der germanescher Ënnerwelt "Hel" hierkënnt.
Den Däiwel am Juddentum
Am Juddentum ass d'Virstellung vum Däiwel hei ass ganz anescht wéi am Chrëschtentum oder am Islam. "Satan" ass den Titel vum Ukloer um gëttleche Geriicht. Och wann d'Aalt Testament wuertwiertlech vum Tanach iwwersat gouf, hunn d'Chrëschten déi Texter ganz anescht interpretéiert.
E wichtegen Ënnerscheed tëscht dem Juddentum an den anere Reliounen ass, datt de Satan net als Personifikatioun vum Béisen oder vu soss eppes ugesi gëtt. Am Chrëschtentum gëtt et den Däiwel awer als d'Personifikatioun vum Béisen, de Verféierer an de Géigespiller vum Jesus a vun de Chrëschten.
Am Juddentum gehéiert dat Béist an dat Gutt zesummen. Si sinn zwee Deeler vu Gott, dem éiwege Wiesen. De Satan ass an deenen Erzielungen ëmmer en Engel am Optrag vu Gott. Hie kann net maache wat e wëllt, mä mécht alles wat Gott him seet. "Satan" ass en Titel, deen en Engel, an eventuell och e Mënsch, ka kréien.
Eng ausféierlech Duerstellung dovu steet am Buch Hiob an der jiddescher Bibel. Déi Erzielung fänkt u mat Gott an engem Engel um gëttleche Geriicht. Dësen Engel spillt hei d'Roll vum Ukloer, also vum Satan. De Satan kritiséiert den Hiob a mengt datt hien dem Gott nëmmen trei ass, well him keen Ongléck geschitt. Doropshin erlaabt Gott dem Satan den Hiob op d'Prouf ze stellen. Mä och wéi hien eng schlëmm Krankheet kritt a vum Ongléck verfollegt gëtt, akzeptéiert hien alles an distanzéiert sech net vu Gott. Hie kritiséiert Gott well hie sou vill Misär net verdéngt hätt, well hien hätt jo näischt Schlëmmes gemaach. Seng Frënn awer sinn iwwerzeegt, datt den Hiob iergendeng Kromm misst gedriwwen hunn, well Gott nimools en Onschëllege sou bestrofe géif. D'Behaaptung vum Engel, datt kee Mënsch Gott trei bleiwe géif wann et him schlecht ergeet, gouf op dës Manéier also widderluecht. Et huet een an dëser Geschicht kloer gesinn, datt de Satan am Optrag vu Gott gehandelt huet an net just mécht wat hie wëllt.
An den Erzielungen aus dem europäesche Mëttelalter, déi net vun der hebräescher Bibel hier stamen, gëtt och gesot, datt de Satan en Engel ass dee gottgläich wollt sinn. Hie gouf dofir vu Gott verstouss. Dëst gëtt vun der jiddescher Léier ofgeleent.
Den Däiwel am Islam
Am Islam ass Iblis (arabesch إبليس) den Däiwel. E gëtt och nach Schaitan (arabesch:الشيطان) genannt. Dohier kennt och d'Wuert Satan. Hie war am Ufank en Dschin dee vu Gott erschaf gouf a sech entscheet huet béis ze ginn. Am Moment wou Allah den éischte Mann deen Adam heescht erschaf huet, freet den Allah seng Dénger sech virum Adam ze verneigen. Mä den Iblis refuséiert, well den Adam aus Leem ass, a well hien aus Feier ouni Damp erschaaft gouf. Wéinst senger Arroganz gëtt hie verflucht, mä hie kritt Allah iwwerzeegt hie bis un d'Enn vun der Welt liewen ze loossen.
Duerno gouf den Adam an d'Eva an d'Paradäis geschéckt, wou se a Rou hätte kënne liewen. Den Allah verbitt hinne just d'Friichte vun engem gewësse Bam z'iessen. Den Iblis bréngt se dozou u Gott a senge Wierder ze zweiwelen a sou iesse se nawell dovun, well se mengen datt se doduerch Engele ginn.
Toronto
Toronto (engl. [], och alt [təˈɹɒnə] oder [ˈtɹɒnoʊ̯] ausgeschwat) ass d'Haaptstad vun der Provënz Ontario a mat ronn 2,6 Milliounen Awunner déi gréisste Stad a Kanada. Si läit am sougenannte Golden Horseshoe (Gëllent Houfeisen), eng Regioun mat iwwer 8,1 Milliounen Awunner, déi sech an engem Hallefkrees ronderëm de westleche Wupp vum Ontarioséi bis bei d'Niagarafäll zitt.
Toronto huet eng Fläch vu 630,18 km². Enn vun den 1990er Jore goufen eng Rëtsch Nopeschgemenge mat Toronto fusionéiert. D'Greater Toronto Area, d.h., och nach d'Nopeschregioune mat, hat 2010 iwwer 6,2 Milliounen Awunner. D'Stad ass den ekonomeschen Zentrum vum Land an och weltwäit eng vun de gréisste Finanzplazen.
Toronto läit um nordwestlechen Uwänner vum Ontarioséi, deem klengste vun de fënnef Grousse Séien. Am Weste vun der Stad leeft den Humber River, ëstlech vun der Downtown, op der anerer Säit vum Hafen, den Don River. Ausserdeem lafen eng Rëtsch Baachen a Flëss vun Norden hier duerch d'Stad an den Ontarioséi, déi zum Deel déif Schluchten an de Buedem gegruewen hunn.
Toronto huet no New York déi meeschten Héichhaiser an Nordamerika. Markant ass de Canadian National Tower, kuerz CN Tower, deen 1976 fäerdeggebaut gouf, a mat 553 Meter bis 2009 deen héchsten Televisiounstuerm vun der Welt war. E gëtt vu ronn 2 Millioune Leit am Joer besicht, uewenop ass e Panorama-Dréirestaurant, a ganz uewen eng Ausiichtsplattform.
Den Numm kënnt aus der Sprooch vun de Wyandot, en Indigeent Vollek, dat sech no der Äiszäit do ugesiddelt hat: Si hunn déi Plaz Tarantua genannt, wat esouvill heescht wéi Plaz, wou Beem beim Waasser stinne a méi spéit Plaz wou een zesummekënnt.
Als éischt Europäer hu 1750 franséisch Händler do e sougenannte Fort Rouillé opgeriicht, deen awer schonn 1759 nees ofgerappt gouf. Wärend dem Amerikaneschen Onofhängekeetskrich si vill brittesch Sidler an d'Regioun komm. 1787 huet, am sougenannten Toronto Purchase, d'brittesch Monarchie der Mississaugas of the New Credit First Nation 101.528 Hektar Land, do wou haut Toronto ass, géint 140 Faass Wueren an 1700 Pond Sterling ogetosch. Dësen Handel gouf 1805 neess réckgängeg gemaach.
1793 huet de brittesche Gouverneur Simcoe en neit Fort baue gelooss, dat e "York" genannt huet. 1797 gouf York d'Haaptstad vun Upper Canada. Den George IV. huet 1827 de King's College (haut University of Toronto) gegrënnt. Fir datt et net mat New York sollt verwiesselt ginn, gouf York de 6. Mäerz 1834 an "Toronto" ëmgenannt.
Wéi den 1. Juli 1867 déi Kanadesch Konfederatioun a mat hir d'Provënz Ontario gegrënnt gouf, gouf Toronto där hir Haaptstad. An der Industrieller Revolutioun huet Toroto sech schëtzeg entwéckelt, an an den 1950er Joren huet seng Awunnerzuel d'Milliounegrenz iwwerschratt.
Den John Tory ass Buergermeeschter (Stand 2015).
Gabriel Loire
De Gabriel Loire, gebuer den 21. Abrëll 1904 zu Pouancé am Maine-et-Loire a gestuerwen de 27. Dezember 1996 zu Chartres am Eure-et-Loir war e franséische Moler a Glaser. Hien ass bekannt fir Kierchefënsteren a Gebaier mat gliesene Steng duerch d'ganz Welt.
Säin Atelier, deen en 1946 zu Lèves opgemaach huet, gouf 1970 vun sengem jéngste Jong Jacques Loire iwwerholl. Zanter 1991 sinn et seng Enkelen Hervé a Bruno Loire, déi säi Betrib weiderféieren.
Biographie
No engem Handels- an Droitsstudium a Coursen op der Ecole des Beaux-Arts zu Angers huet hien zu Chartres an den Ateliers Lorin geschafft, wou hien dunn och Associé gouf.
Am Joer 1927 bestit de Gabriel Loire sech mat der Françoise Bretault. Si kréie sechs Kanner.
Am Joer 1936 verléisst en den Atelier Lorin. Wéinst enger Klausel a sengem Kontrakt huet de Gabriel Loire réischt 1946 en eegene Glaser-Atelier opgemaach, mat deem en direkt vill Succès hat. Hie realiséiert Fënsteren a Glassteng a ronn 800 Gebaier an der ganzer Welt.
De Gabriel Loire gëllt als de Pionéier vum Bau mat gliesene Steng. Amplaz vun Bläi an der traditioneller Glaserei benotzt hie Bëtong oder de Procédé vum Waarmforme fir déi gliese Steng mateneen ze verbannen.
Tony Randall
Den Tony Randall, gebuer als Arthur Leonard Rosenberg de 26. Februar 1920 zu Tulsa, Oklahoma a gestuerwen de 17. Mee 2004 zu New York, war en US-amerikanesche Schauspiller.
Bekannt ass den Tony Randal am Kino besonnesch duerch 3 Filmer Pillow Talk (1959) vum Michael Gordon, Lover Come Back (1961) vum Delbert Mann an Send Me No Flowers (1964) vum Norman Jewison an deenen hie mam Rock Hudson an Doris Day zesumme gespillt huet.
Lloyd Sherr
De Lloyd Sherr, gebuer den 28. Februar 1956 zu Los Angeles am Bundesstaat Kalifornien, ass en US-amerikanesche Synchronspriecher. Hie schafft an Zeechentrickfilmer an a Videospiller.
Hie gouf mat der Vertounung als Fillmore am Animatiounsfilm Cars 3 (2017) bekannt. , ,
Bel Ami 2000 oder Wie verführt man einen Playboy?
Bel Ami 2000 oder Wie verführt man einen Playboy? ass en éisträichesch-italieenesche Film vum Michael Pfleghar aus dem Joer 1966 no engem Roman vum Anatol Bratt.
Arinthod
Arinthod ass eng franséisch Uertschaft a Gemeng am Departement Jura an der Bourgogne-Franche-Comté.
Nic Felgen
Den Nic Felgen oder Nicolas Felgen, gebuer den 13. September 1920 zu Nidderkuer a gestuerwen den 21. Abrëll 1972 zu Rodange, war e lëtzebuergesche Ringer an Olympionik.
Hien huet Lëtzebuerg op den Olympesche Summerspiller 1948 zu London vertrueden.
The Ren & Stimpy Show
The Ren & Stimpy Show ass eng kanadesch-US-amerikanesch Dessins-animés-Serie, déi 1991 vum kanadeschen Animateur John Kricfalusi fir Nickelodeon kreéiert gouf.
Chiara Mastroianni
D'Chiara-Charlotte Mastroianni, gebuer den 28. Mee 1972 zu Paräis, ass eng franséisch Schauspillerin. D'Chiara Mastroianni ass d'Duechter vun de Schauspiller Catherine Deneuve a Marcello Mastroianni.
Nohalteg Entwécklung
Nohalteg Entwécklung ass e Konzept, dat iwwer eng laang Period entstanen ass an eng Entwécklung beschreift, bei där gläichzäiteg déi sozial Inegalitéit an déi mënschlech Pressioun op d'Ëmwelt reduzéiert ginn. Global gesinn geet et dorëm, Nohaltegkeet an all Aktivitéiten z'erreechen, fir déi Ressource gebraucht ginn an déi iwwer e puer Generatioune ginn.
Faraday (Moundkrater)
De Faraday ass en Aschlagkrater am Süde vun der viischter Moundsäit, südëstlech vum Mare Nubium, westlech vum Krater Maurolycus a südëstlech vum Krater Stöfler, deem säi Bannenzegt hien deelweis iwwerdeckt. De Krater ass staark erodéiert an de Kraterrand ass iwwerlagert vun de Niewekratere Faraday A a Faraday C.
Nohalteg Entwécklung
D'Evolutioun vum Konzept
Schonn 1949 huet den amerikanesche President Harry Truman an enger Ried den Terme "Entwécklung" (development) populariséiert andeems hie sech fir eng Hëllefspolitik fir déi "ënnerentwéckelt" Länner staark gemaach huet. Senger Meenung no kéint den Apport vun techneschem Wëssen aus de spezialiséierte Länner dozou bäidroen, d'Aarmut ze bekämpfen.
Faraday (Moundkrater)
De Krater gouf 1935 vun der I.A.U. nom brittesche Physiker a Cheemiker Michael Faraday genannt.
Nohalteg Entwécklung
D'Evolutioun vum Konzept
Eng aner bedeitend Etapp war 1968 d'Kreatioun vum Club vu Roum (Club of Rome), dee wichteg Persounen aus der ganzer Welt zesummebruecht huet. An den éischten Diskussiounen gouf festgehalen, dat et néideg wier, d'Wëssenschaftler an der Etude vun der Evolutioun vun der Welt an hirer Globalitéit z'ënnerstëtzen, mam Zil, d'Grenze vum Wuesstem z'erfuerschen. Dat huet 1972 zur Verëffentlechung vum Rapport The Limits to Growth gefouert, an deem eng Computersimulatioun mat exponentiellem Wirtschafts- a Bevëlkerungswuesstem mat begrenzte Ressourcen analyséiert gouf, dat Ganzt iwwer eng Period vun 200 Joer (vun 1900 bis 2100). Där Projektioun no géif d'Weiderféiere vum Wirtschaftswuesstem am Laf vum 21. Joerhonnert zu enger brutaler Chute an der mënschlecher Bevëlkerung an an der Flora an der Fauna féieren. Grënn duerfir wieren Ëmweltverschmotzung, Buedemveraarmung an -degradatioun a Rarefactioun vun de fossille Ressourcen (zum Beispill Pëtrol oder Kuelen). De Rapport huet sech milliounefach verkaaft an huet weltwäit fir Opregung gesuergt. Gläichzäiteg goufen awer och de Contenu an d'Methodologie vun den Auteure kritiséiert.
An engem Konfrontatiounsklima tëscht Ëmweltaktivisten a Wirtschaftslobbyiste gouf 1972 d'Konferenz vu Stockholm ofgehalen. Et goufen eng Rei Prinzipien a Recommandatioune festgehalen, déi d'Interaktioun tëscht Wirtschaft an Ëmwelt am Kontext vun de Relatiounen tëscht dem globalen Norden an dem globale Süde concernéieren.
1980 huet déi International Unioun fir d'Erhale vun der Natur (IUCN) an hirem Rapport "World Conservation Strategy: Living Resources Conservation for Sustainable Development" fir d'éischte Kéier an engem offiziellen Dokument den Term "Nohalteg Entwécklung" benotzt.
Eng gréisser Bedeitung krut d'nohalteg Entwécklung nodeems se 1987 am Rapport Our Common Future (oder Brundtland-Rapport) vun der sougenannter Brundtland-Kommissioun ernimmt ginn ass. An deem Rapport kënnt och déi geleefegst Definitioun dovu vir: Eng Nohalteg Entwécklung ass eng Entwécklung déi aktuell Bedierfnesser befriddegt ouni ze riskéieren, datt déi zukünfteg Generatiounen hir eege Bedierfnesser net kënne befriddegen.
Den Intergovernmental Panel on Climate Change vun de Vereenten Natioune gouf 1988 mam Zil gegrënnt, op eng methodesch, kloer an objektiv Manéier déi wëssenschaftlech, technesch a sozio-ökonomesch Donnéeën auszewäerten, déi e Rapport mam Klimawandel hunn. Schonn 1990 huet e säin éischte Rapport ("First Assessment Report") verëffentlecht, an deem déi international Communautéit iwwer d'Risike vum Klimawandel wéinst enger héijer Konzentratioun vun Zäregasen an der Atmosphär alarméiert gouf.
Zwee Joer drop gouf d'Konferenz vu Rio organiséiert, mat där sech de Begrëff "Nohalteg Entwécklung" endgülteg duerchgesat huet. Iwwer 170 Länner ware vertrueden a 17.000 Persounen hunn un den Debatten iwwer d'Zukunft vun der Äerd deelgeholl. Schonn an den 1960er an 1970er gouf et international Accorden, déi bestëmmt Secteure vun der Ëmwelt betraff hunn (d'Flora, d'Fauna, d'Loft oder Mierer). Rio huet de multilateralen Ëmweltaccorden en neien Elan ginn. Op där staark mediatiséierter Konferenz goufen ënner anerem d'Biodiversitéits-Konventioun an d'Agenda 21 (eng Aart Aktiounsplang fir d'21. Joerhonnert) adoptéiert.
1997 gouf de Kyoto-Protokoll ënnerschriwwen an et goufen nach Konferenzen zu Johannesburg (2002), Kopenhagen (2009) , Rio de Janeiro (2012) a Lima (2014) gehalen.
Bildung fir Nohalteg Entwécklung zu Lëtzebuerg
An de Joren 2010 bis 2014 huet de Projet d'établissement vum Kolléisch sech der Bildung fir Nohalteg Entwécklung (BNE) ugeholl. Ënnert dem Titel think globAL – act locAL: Global a vernetzt denken, nohalteg handelen (net nëmmen) an der Schoul sinn dräi Ziler ugestrieft ginn:
Under Fire (Film 1983)
Under Fire ass en US-amerikanesche Film vum Roger Spottiswoode aus dem Joer 1983.
Ëm wat geet et am Film?
De Film spillt 1979 an Nicaragua, an der Zäit vum Biergerkrich tëscht de Sandinisten an der Arméi vum Diktator Anastasio Somoza: Den amerikanesche Fotojournalist Russell Price (Nick Nolte) fiert an d'Land, fir Reportagë vun der Situatioun vun der Bevëlkerung ze maachen. Et dauert net laang, an e muss sech entscheeden, Partei ze ergräifen...
Méailles
Méailles ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
CR323
Den CR323 ass e Chemin repris an de Kantone Wolz a Klierf a geet vun Wëlwerwolz an ëstlecher Richtung bis op Holztem.
Den CR323 ass ronn 7,7 km laang.
Tëscht Lellgen an Holztem ass d'Strooss fir Net-Riveraine gespaart, an d'Vëlospist PC22 (Ardennepist) geet driwwer.
Henri Ahlborn
Den Henri Ahlborn, gebuer de 16. Januar 1934 an der Stad Lëtzebuerg, ass e lëtzebuergëschen Ekonomist.
Den Henri Ahlborn war vun 1993 bis 2002 an nach eng Kéier 2007 Haffmarschall um Groussherzoglechen Haff vu Lëtzebuerg.
1979 gouf hie Vizepresident vum Lëtzebuerger Roude Kräiz an 2002 den éischte President vun der Agence du bénévolat.
Alfred Charles Kinsey
Den Alfred Charles Kinsey, gebuer den 23. Juni 1894 zu Hoboken, New Jersey a gestuerwen de 25. August 1956 zu Bloomington, Indiana, war en US-amerikanesche Sexualfuerscher an Héichschoulenseignant.
Hie war Professer fir Zoologie op der Indiana University an huet als éischte grouss ugeluecht Enquêtë iwwer d'sexuellt Verhale vum Mënsch gemaach. Déi sou gewonnen Donnéeën huet hien an zwee Wierker erausbruecht, Sexual Behavior in the Human Male (1948) a Sexual Behavior in the Human Female (1953), déi allgemeng als Kinsey-Report bekannt goufen. De Kinsey-Report, deen ze soen den Amerikaner de Spigel virgehalen huet, gëllt haut als mat ee vun den Ausléiser vun der sougenannter Sexueller Revolutioun.
Messier 1
Messier 1 (M1) (och NGC 1952) och Krabbenniwwel oder Kriibsniwwel ass e Rescht vun der Supernova 1054 am Stärebild Taurus.
Entdeckung
Den M 1 gouf 1731 vum John Bevis entdeckt an onofhängeg dovun nach eng Kéier den 28. August 1758 vum Charles Messier. Déi Entdeckung war fir de Messier den Ustouss fir deen no him genannte Messier-Katalog opzestellen.
Guérigny
Guérigny ass eng franséisch Gemeng am Departement Nièvre an der Bourgogne-Franche-Comté.
Guérigny läit am Dall vun der Nièvre do wou d'Nièvre d'Arzembouy draleeft, op enger Héicht vun 195 - 260 Meter.
Rui Eduardo Abreu
De Rui Eduardo Abreu, gebuer 1981 a Portugal, ass e Filmregisseur.
No engem Studium an der Anthropologie huet hien zu Lussas op der Filmschoul e Master am Dokumentarfilm ofgeschloss. Dono huet hien e puer Joer zu Paräis geschafft, wou hie Video-Kreatioune fir den Theater realiséiert, a Coursen am Fach Éducation à l'image ginn huet.
Hien huet zesumme mam Thierry Besseling an dem Loïc Tanson den Dokumentar-Laangfilm Eldorado realiséiert. Fir d'Doku-Serie routwäissgro huet hie bis ewell (Jan. 2020) sechs Episode gedréint.
Lambruisse
Lambruisse ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Marcel Hellers
De Marcel Hellers, gebuer de 7. Mäerz 1955 an der Stad Lëtzebuerg, ass e lëtzebuergesche Lepidopterolog.
De Marcel Hellers huet 1975 säi Premièresexamen am Lycée de garçons de Luxembourg gemaach a schafft zënterhir als Employé op der Spuerkeess.
De Marcel Hellers huet sech scho vu Jonktem u fir d'Sammele vu Päiperleke begeeschtert. 1974 ass hie Member vum Groupe de travail pour l'étude des Invertébrés vun der Société des naturalistes luxembourgeois (SNL), dem spéidere Groupe de travail entomologique, ginn. Hien huet sech vun 1985 un op d'Microlepidoptera spezialiséiert.
De Marcel Hellers ass « Collaborateur scientifique » vum naturhistoresche Musée. Hien ass donieft Member vun dëse Veräiner: Arbeitsgemeinschaft Rheinisch-Westfälischer Lepidopterologen ; Sectie « Snellen » van de Nederlandse Entomologische Vereniging ; Societas Europaea Lepidopterologica (SEL) ; Vlaamse Vereniging voor Entomologie ; Sociedad Hispano-Luso-Americana de Lepidopterología (SHILAP) ; OREINA – Les Papillons de France ; Association Roussillonnaise d'Entomologie (A.R.E.).
Septsarges
Septsarges ass eng franséisch Gemeng an der Meuse an der Regioun Grand Est.
Labinsk
Labinsk (op Russesch: Лабинск) ass eng Stad an der Regioun Krasnodar am Südrussesche Federatiounskrees a Russland. Si läit um Uwänner vum Laba, engem Niewefloss vum Kuban, eng 180 km vu Krasnodar ewech.
Et ass de Verwaltungszentrum vum Distrikt Labinsk. Si huet Awunner (Stand ) an eng Fläch vu 46 km².
Labinsk gouf am Joer 1841 vum Donkosake als Staniza Labinskaja (Лабинская) gegrënnt. 1947 krut et d'Stadrechter a gouf op Labinsk ëmbenannt.
James K. Polk
Den James Knox Polk, gebuer den 2. November 1795 zu Pineville, North Carolina, a gestuerwen de 15. Juni 1849 zu Nashville, Tennessee war vun 1845 bis 1849 den 11. President vun de Vereenegte Staate vun Amerika. Hie war Member an der Demokratescher Partei.
Si j'étais un espion
Si j'étais un espion ass e franséischer Film vum Bertrand Blier aus dem Joer 1938.
Vallis Baade
De Vallis Baade ass e Mounddall um westleche Rand vun der viischter Äerdmoundsäit, deen iwwer eng Streck vun iwwer 200 Kilometer, vum klenge Krater Bouvard D, nordëstlech vum Krater Baade aus, a südwestlecher Richtung verleeft a beim Krater Inghirami K ophält.
Den Dall verleeft wéi de Vallis Bouvard, als deem seng Fortsetzung e gesi ka ginn, oder den ongeféier parallele Vallis Inghirami dee radial ewech vum groussen Aschlagbecke vum Mare Orientale leeft.
Den Numm ass vum Krater Baade ofgeleet, hie gouf 1964 vun der IAU nom däitschen Astronom Walter Baade genannt.
Der Volksfreund (1848)
Der Volksfreund war eng Zeitung zu Lëtzebuerg, déi de 7. Abrëll 1848 fir d'éischt erauskoum. Seng Devise war Liberté, légalité, ordre public, deen ufanks zweemol, dunn dräimol d'Woch erauskoum.
E gouf vun e puer Regierungsmembere gegrënnt, déi der Meenung waren, datt et net genuch regierungsfrëndlech Press géif. Si waren dann och Mat-Actionnairen, iwwedeems verschidde Regierungsbeamten Redaktere waren.
Zu de Grënner hu gezielt: de Rabinner Samuel Hirsch (1815-1889), de Professer am Kolléisch, Nicolas Martha (1820-1898), den Tréierer Wäinhändler Joseph Seelhof (1824-?), de Regierungsbeamte Pierre-Antoine Schou, an de Greffier a fréiere Redakter vum Journal de la Ville et du Grand-Duché de Luxembourg, Mathieu-Lambert Schrobilgen.
De Volksfreund huet virun allem d'Deputéiert vun der liberaler Oppositioun kritiséiert, alle virop d'Bridder Norbert a Charles Metz an hir Zeitung Courrier du Grand-Duché de Luxembourg, souwéi dat klerikalt Luxemburger Wort.
Den 1. August 1848, den Dag vum Akraafttriede vun der neier Constitutioun, huet de Volksfreund mat der Iechternacher Zeitung Der Grenzbote fusionéiert.
Den 29. Juni 1849 koum déi lescht Nummer eraus.
De Volksfreund ass haut virun allem bekannt, well dodran de 5. November 1848 dem Edmond de la Fontaine, genannt Dicks, säi satirescht Gedicht Vulleparlament am Gréngewald anonym publizéiert gouf - den Dicks war de Jong vum Regierungschef Gaspard-Théodore-Ignace de la Fontaine.
Désirs
Désirs war eng lëtzebuergesch franséischsproocheg Zäitschrëft, déi am Oktober 2004 fir d'éischt erauskomm ass. Si ass fënnefmol am Joer vu Maison Moderne publizéiert ginn an war Ufanks just eng Bäilag vun der Wirtschafts- a Finanzzäitschrëft Paperjam. D'Oplo loung 2012 bei 15.000 Exemplairen.
D'Artikele waren ënner anerem Portraiten iwwer Kultur a Gastronomie.
Croix-Rouge luxembourgeoise
D'Croix-Rouge luxembourgeoise, déi National Rout-Kräiz-Gesellschaft vu Lëtzebuerg, ass en Deel vum Mouvement international de la Croix-Rouge et du Croissant-Rouge.
Historique
D'Croix-Rouge luxembourgeoise gouf 1914 an d'Liewe geruff a gouf dat selwecht Joer vum Comité international de la Croix-Rouge unerkannt.
Ontario Lacus
Den 12. Januar 2010 hat d'Cassinisond eng héich opléisend Radar-Oftaaschtung vum Ontario Lacus, déi vill bemierkenswäert Charakteristike weist, gemaach. Dat nërdlecht Ufer ass vun zirka 1 km héijen Hiwwele souwéi iwwerschwemmte Flossdäller markéiert. Eng riicht, wellegeformt Küstelinn, déi där vum südwestleche Michiganséi gläicht, kann am nordëstleche Beräich observéiert ginn. Parallel zum Ufer lafe Linnen déi kéinten iwwer laang Zäitraim duerch niddreg Wellen geformt si ginn, déi méiglecherweis duerch West- oder Südwestwand entstinn. Déi südëstlech Küst huet eng ronn Bucht déi wäit an de Séi erageet.
De mëttleren Deel vun der westlecher Küst weist dat éischt observéiert a gutt profiléiert Flossdelta um Titan. Sou wéi beim Rhône-Delta an der franséischer Camargue, handelt et sech no senger Morphologie ze schätzen ëm e wellendominéierten Delta, bei deem vun héichleiende Gebidder kommend flëssig Kuelewaasserstoffer op hirem Wee zum Séi hire Flosslaf wiesselen a sou op d'mannst zwou Hallefinsele gemaach hunn. Weider Beispiller vu Flosslafwiesselen respektiv wellendominéierten Deltae kënnen op der Äerd um südlechen Enn vum Albertséi an Afrika tëscht Uganda an der Demokratescher Republik Kongo souwéi als Iwwerreschter vum fréiere Bannemier Mega-Tschad am Tschad fonnt ginn.
L'immortelle
L'immortelle ass e franséisch-tierkesch-italieenesche Film vum Alain Robbe-Grillet aus dem Joer 1963.
Ëm wat geet et am Film?
Zu Istanbul begéint e Mann enger onbekannter Fra. Si besichen déi tierkesch Stad. Hir Bekanntschaft endegt awer tragesch…
Trans-Europ-Express (Film 1966)
Trans-Europ-Express ass e franséisch-belsche Film vum Alain Robbe-Grillet aus dem Joer 1966.
Ëm wat geet et am Film?
An engem Coupé vum Trans-Europ-Express diskutéiert eng Filmequipe iwwer e Kriminalfilm dee sech an dësem Zuch soll ofspillen…
Du mou dans la gâchette
Du mou dans la gâchette ass e franséisch-italieenesche Film vum Louis Grospierre aus dem Joer 1967.
Kruth
Kruth ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Saša Stanišić
De Saša Stanišić [saʃa ˈstaniʃit͡ɕ], gebuer de 7. Mäerz 1978 zu Višegrad a Jugoslawien, ass en däitsch-bosnesche Schrëftsteller.
Liewen
De Saša Stanišić huet mat sengen Elteren zu Višegrad gelieft, wéi d'Stad 1992 am Bosniekrich vun bosnesch-serbeschen Truppen besat gouf. Seng Eltere si mat him bei e Monni op Heidelberg an Däitschland geflücht. 1998 si seng Elteren an d'USA ausgewandert.
De Saša Stanišić ass an Däitschland bliwwen an huet op der Universitéit Heidelberg Däitsch als Friemsprooch a Slawistik studéiert.
Am Joer 2006 koum dem Saša Stanišić säin éischte Roman „Wie der Soldat das Grammofon repariert“ eraus. De Roman hat vill Succès an ass an 30 Sproochen iwwersat ginn.
Bei den Hamburger Abitur-Prüfungen 2019 ware Froen iwwer säi Roman „Vor dem Fest“ um Programm. Hien huet sech ënner engem Fraennumm ugemellt, d'Prüfung matgeschriwwen a krut 13 vu 15 Punkten.
De Saša Stanišić ass Papp vun engem Jong.
Aromas
Aromas ass eng franséisch Uertschaft a Gemeng am Departement Jura an der Bourgogne-Franche-Comté.
Helena vu Konstantinopel
D'Helena vu Konstantinopel (lat.: Flavia Iulia Helena), gebuer ëm 250 zu Drepanon, dem haitegen Hersek an der Tierkei, a gestuerwen ëm 330 zu Nikomedia, dem haitegen tierkeschen İzmit, war eng réimesch Keeserin an d'Mamm vum Konstantin de Groussen. An der kathoulescher an an der orthodoxer Kierch gëtt si als Helleg veréiert.
Liewen
D'Helena staamt warscheinlech aus ganz einfache Verhältnesser. Hire Papp war en heednesche Wiert a si selwer huet zu Naissus gelieft, wou si Wiertin vun enger Auberge war. Si hat eng illegitim Bezéiung mam réimeschen Offizéier Constatinus an huet tëscht 272 an 280 ee Kand op d'Welt bruecht, de Konstantin. 289 huet sech de Constatinus wéinst hirem nidderege Stand vun der Helena getrennt a sech mat der Theodora bestuet, der Stéifduechter vum Keeser Maxiamus.
Helena als Chrëschtin
Am selwechte Joer konvertéiert d'Helena zum Chrëschtentum. Och de Konstantin gëtt méi tolerant géigeniwwer de Chrëschten. 313 erléisst hien den Toleranzedikt vu Mailand, mat deem der Chrëschteverfollgung en Enn gesat gëtt. D'Helena probéiert de chrëschtleche Glawen och op aner Manéieren ze verbreeden. Duerch si goufen e ganze Koup Kierche gebaut, sou zum Beispill d'Grafkierch zu Jerusalem, d'Gebuertskierch zu Betlehem an d'Apostelkierch zu Konstantinopel.
Mat iwwer 70 Joer soll Gott dem Helena am Dram erschéngt sinn a gesot hunn, si sollt a Palestina reese fir do d'Graf vum Jesus Christus ze fannen. Tatsächlech ass si dunn op Jerusalem gereest. Der Legend no huet si Ausgruewunge maache gelooss, bei deenen ënner anerem Reschter vum Christus sengem Kräiz an d'Plaz vum Hellege Graf fonnt goufen. Op där Plaz hunn d'Helena an de Konstantin eng Basilika erriichte gelooss, déi haiteg Grafkierch vu Jerusalem.
No hirem Doud ëm d'Joer 330 ass si zu Roum an engem eegene Mausoleum bäigesat ginn. Hire Sarkophag ass hau an de Muséeë vum Vatikan ausgestallt, an hire Kapp läit als Deel vun enger Reliquie am Tréierer Doum.
Der Legend no war et och d'Helena, déi den Hellege Rack op Tréier bruecht huet.
Numm
D'Bezeechnung "vu Konstantinopel" kënnt net aus der Antiquitéit. Si staamt aus der Zäit vun de Kräizzich, wéi een d'Keeserin geographesch méi no bei dat chrëschtlecht Byzanz réckele wollt, respektiv dem Konstantin seng Stad a Verbindung mat der helleger Helena brénge wollt. A Wierklechkeet hat d'Helena mat Konstantinopel net vill ze dinn. Si gouf net do gebuer an huet och ni eng länger Zäit an där Stad gelieft. Hire Liewensmëttelpunkt louch éischter zu Tréier.
GK Persei
De GK Persei (och Nova Persei 1901) war eng Nova, déi 1901 am Stärebild Perseus vum schotteschen Astronom Thomas David Anderson entdeckt gouf. D'Nova huet eng maximal Hellegkeet vun 0,2 mag an ass eng vun den hellsten, neizäitlech observéierten Novaen. Hir Spektralklass ass Be+K2sdI.
Als Novarescht, mat enger roueger Hellegkeet vun 13,5 mag, ass de GK Persei e Kataklysmesch Verännerlechen (CV), deen eng Rei vun Eegenschaften huet, déi an där Kombinatioun ganz rar optrieden: D'Bunnperiod vum GK Persei gehéiert mat 1,99 Deeg zu de längsten déi bei CVen observéiert goufen, an de Begleetstär ass en Ënnerris, an net wéi an der Reegel, en Haaptreiestär.
Den akkretéierende Wäissen Zwerg ass magnéitesch a rotéiert mat enger Period vun 351 Sekonnen, woumat de GK Persei zu den asynchronen, magnéiteschen CVe vum Typ DQ-Herculis zouzeuerdnen ass. Doriwwer eraus, ginn am GK Persei Zwergnovaausbréch observéiert bei deenen d'Hellegkeet vum System ëm 2 bis 3 Magnitudë klëmmt. D'Ausbréch trieden an Ofstänn vun ongeféier 3 Joer op an daueren zirka 2 Méint.
Labrit
Labrit ass eng franséisch Gemeng am Albret landais am Departement Landes an der Regioun Nei-Aquitaine.
D'Gemeng läit an der Forêt des Landes am Parc naturel régional des Landes de Gascogne.
Joan Baez
Zu hire bekanntste Lidder zielen We Shall Overcome, The Night They Drove Old Dixie Down an Here's to you, d'Titellidd vum Ennio Morricone fir de Film Sacco e Vanzetti.
Hire klore Sopran, dee laang hiert Markenzeeche war, huet sech an der Mëtt vun den 1980er Joren zu engem Alt verännert.
Fabrice Luchini
De Fabrice Luchini, gebuer als Robert Luchini den 1. November 1951 zu Paräis, ass e franséische Schauspiller an Dréibuchauteur..
René Fonck
De René Fonck, gebuer de 17. Februar 1923 an der Stad Lëtzebuerg, ass e fréiere lëtzebuergesche Kanut an Olympionik.
Hien huet Lëtzebuerg op den Olympesche Summerspiller 1948 zu London vertrueden.
Zachary Taylor
Den Zachary Taylor, gebuer de 24. November 1784 zu Barboursville, Virginia, a gestuerwen den 9. Juli 1850 zu Washington D.C., war vun 1849 bis 1850 den 12. President vun de Vereenegte Staate vun Amerika.
Fabrice Luchini
Nom Film Le genou de Claire (1970) vum Éric Rohmer huet de Luchini nach a weider 5 Filmer vum Rohmer matgespillt. Aner bekannt Filmer mat him sinn Violette Nozière (1978) vum Claude Chabrol, Confidences trop intimes (2003) vum Patrice Leconte mam Sandrine Bonnaire an Anne Brochet sowéi Dans la maison (2012) vum François Ozon mam Kristin Scott Thomas an Emmanuelle Seigner. Mam Regisseur Philippe Le Guay huet hie a 4 Filmer matgespillt dorënner déi bekannt Filmer Les femmes du 6ème étage (2011) mam Sandrine Kiberlain a Natalia Verbeke an am Joer 2013 Alceste à bicyclette mam Lambert Wilson a Maya Sansa.
Bis haut war de Luchini an iwwer 70 Kinos- an TV-Filmer ze gesinn.
Labaroche
Labaroche ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Balleray
Ballery ass eng franséisch Gemeng am Departement Nièvre an der Bourgogne-Franche-Comté.
D'Gemeng besteet aus dem Haaptuert Balleray, an de klengen Uertschaften Arriault, Les Fontaines, La Forêt Ronde a Champaudon.
Um Territoire vun der Gemeng hunn zwou Baachen hir Quell an zwar de Ruisseau des Fontaines an de Ruisseau d'Arriault déi um Lieu-dit Champaudon zesummelafen an dann d'Heuille d'bilden déi südlech vun Urzy beim ale Moulin de la Fosse an d'Nièvre leeft.
Self-service
Och bei Automaten, bei deenen ee Gedrénks, Iessen oder soss Wueren eraussichen a kafe kann, schwätzt ee vu Self-service. Self-service-Automate gëtt et och fir Déngschtleeschtungen, wéi z. B. fir Ticketen fir den Transport, oder z. B., fir Saachen auszeléinen, wéi z. B. Vëloen.
La Boissière (Jura)
La Boissière ass eng franséisch Uertschaft a Gemeng am Departement Jura an der Bourgogne-Franche-Comté.
Kölsch (Béier)
Kölsch ass en uewergärege Béier mat engem relativ mëlle Geschmaach.
Den Numm Kölsch ass e geographesch geschützte Label vun der EU. Dofir däerf en nëmme fir Béier benotzt ginn, deen an der Regioun vu Köln gebraut gëtt.
Kölsch ass awer iwwer Köln eraus bekannt a gëtt am ganze Rhäinland vill gedronk. Donieft gëtt en a manner grousse Quantitéiten och an aner Regioune vun Däitschland an an d'Ausland exportéiert. Déi bekanntst Kölsch-Marke si Reissdorf, Gaffel a Früh. Am Ganze gëtt et der tëscht 20 an 30.
Kölsch gëtt a klenge Glieser servéiert, traditionell 0,2 oder maximal 0,3 Liter. Déi dréit de Garçon dacks an engem sougenannte "Kranz", wou hien zéng oder méi Glieser kann drastiechen..
Self-service
De Virdeel vum Self-service (fir de Verkeefer) ass, datt e manner oder kee Personal brauch, fir ze verkafen, an de Client sech no sengem eegene Rhythmus a Goût Saachen eraussiche kann, wat d'Geleeënheet zu Impulsivkeef erhéicht.
Alfred Achen
Den Alfred Achen ass e lëtzebuergesche Basketballspiller.
Labrit
Hydrographie
Iwwer den Territoire vun der Gemeng lafen den Estrigon an e puer vu sengen Niewebaache wéi de Ruisseau de Mégnot an de Bernin deen op der Lande de la Grimace seng Quell huet an dann iwwer Vert nees zeréck op d'Gemengegrenz kënnt déi do um Zesummelaf vum Estrigon gebilt gëtt.
CR324
Den CR324 ass e Chemin repris an de Kantone Wolz a Klierf a geet vun der Kräizung mat dem CR325 tëscht Ierpeldeng an Draufelt an ëstlecher Richtung bis op Uewereesbech.
Labrit
Hydrographie
Am Nordweste vun der Gemeng hunn de Ruisseau de Taringat an den Escamat hir Quellen.
CR324
Den CR324 ass ronn 18,5 km laang.
Primorsko-Achtarsk
Primorsko-Achtarsk (op Russesch: Приморско-Ахтарск) ass eng Stad an der Regioun Krasnodar am Südrussesche Federatiounskrees a Russland. Si läit um Uwänner vun der Bucht vun Achtarsk vum Mier vun Asow, eng 151 km nordwestlech vu Krasnodar.
Et ass de Verwaltungszentrum vum Distrikt Primorsko-Achtarsk. Si huet Awunner (Stand ) an eng Fläch vun zirka 19 km².
Alfred Achen
1946 war den Alfred Achen am Kader vun der lëtzebuergescher Härebasketballnationalekipp, an hien huet den 2. Mee 1946 an der Nationalekipp gespillt.
Primorsko-Achtarsk
Primorsko-Achtarsk gouf am Joer 1854 als Uertschaft Achtarski (Ахтарский), op der Plaz vun der tierkescher Festung Ahtar Bahtar, gegrënnt. 1900 gouf et op Primorsko-Achtarskaja (Приморско-Ахтарская) ëmbenannt a krut de Status als Staniza. 1949 krut et d'Stadrechter a gouf op Primorsko-Achtarsk ëmbenannt.
Alfred Achen
Hie war Member vun der Association des anciens du basketball luxembourgeois a.s.b.l..
Jacques Castelot
De Jacques Castelot, gebuer als Jacques Storms den 11. Juli 1914 zu Antwerpen a gestuerwen de 25. August 1989 zu Saint-Cloud, war e belsch-franséische Schauspiller.
Hien huet an iwwer 100 Kinos- an TV-Filmer matgespillt dorënner a Filmer vu bedeitende Regiseure wéi: Jean Renoir, Sacha Guitry, Marcel Carné an Henri Decoin.
Noah Gordon
Den Noah Gordongebuer den 11. November 1926 zu Worcester, am Massachusetts, a gestuerwen den 22. November 2021 zu Dedham, am Massachusetts war en US-amerikanesche Schrëftsteller.
Hie gouf international bekannt fir seng Romaner iwwer déi fiktiv Medezinner-Dynastie vun der Famill Cole: The Physician (1987), Shaman (1992) a Matters Of Choice (oder Choices), 1995.
Seng lescht Wierker haten d'Inquisitioun an déi jiddesch Kulturgeschicht als Theema.
Ontario
Den Ontario ass eng Provënz am Südoste vum Kanada. Si ass mat iwwer 12 Millioune bei Wäitem déi Provënz mat de meeschten Awunner, a flächeméisseg nom Québec déi zweetgréisst.
Geographie
Den Ontario grenzt am Norden un d'Hudson Bay an un d'James Bay, am Westen un d'Provënz Manitoba, am Osten un de Québec an am Süden un d'US-Bundesstaate Minnesota, Michigan, Ohio, Pennsylvania an New York.
D'Südgrenz vum Ontario mat den Vereenegte Staate besteet bal nëmmen aus Séien a Flëss. Vum Lake of the Woods aus leeft se viru laanscht véier vun de fênnef Grousse Séien, (Ieweschte Séi, Huronséi, Erieséi an Ontarioséi) an da laanscht de Sankt-Lorenz-Stroum bei Cornwall. Den Ottawa River mécht zum Deel d'Grenz mat Québec.
Et gëtt keng Bierger, mä eng Rëtsch Hiwwelketten, den héchste Punkt vun der Provënz ass mat 693 Meter den Ishpatina Ridge bei Temagami. Den Ontario ass bekannt wéinst sengem Waasserräichtum. Et gëtt do 250.000 Séien¨, an d'Flëss hunn zesummen eng Längt vu méi wéi 100.000 Kilometer. Ganz bekannt sinn d'Niagarafäll. Iwwer de Sankt-Lorenz-Passage kënne Schëffer vum Atlanteschen Ozean bis op Thunder Bay am Nordweste vum Ontario fueren.
Am Ontario gëtt et fënnef Nationalparken: De Bruce-Peninsula-Nationalpark op der Bruce-Hallefinsel beim Huronsee, de Georgian-Bay-Islands-Nationalpark bei der George Bay vum Huronséi, de Point-Pelee-Nationalpark op enger Landzong am Eriesee, de Pukaskwa-Nationalpark nërdlech vum Ieweschte Séi an de Thousand-Islands-Nationalpark an der Regioun Thousand Islands.
Schëld F, 6
D'Schëld F,6 ass e Hiwäisschëld aus dem Lëtzebuerger Code de la Route dat gebraucht ka gi fir e Restaurant an der Ëmgéigend unzeweisen.
Originaltext aus dem Code de la Route:
35. Restaurant -  Le signal F, 6 peut être employé pour indiquer la proximité d'un restaurant.
Peyroules
Peyroules ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
René Flenghi
De René Flenghi, gebuer de 7. Januar 1949, ass e fréiere lëtzebuergesche Foussballspiller.
Tëscht dem 4. Januar 1970 an dem 22. September 1976 huet de René Flenghi 37-mol fir déi lëtzebuergesch Foussballnationalekipp gespillt.
1976 war hie Foussballspiller vum Joer.
Nicole Fontaine
D'Nicole Claude Marie Fontaine, gebuer de 16. Januar 1942 zu Grainville-Ymauville, an der Normandie, als Nicole Claude Marie Garnier, a gestuerwen de 17. Mee 2018, war eng franséisch Politikerin.
Katrewang (Esch-Sauer)
Um Katrewang (och alt Um Quatre-Vents) ass e Lieu-dit an den Odonym vun enger Strooss zu Eschduerf an der Gemeng Esch-Sauer. De Katrewang läit op enger Héicht vu 518 m (NG-L), tëscht dem Ale Bësch an der Hierheck um CR308.
De Foussballstadion vum „FC Racing Heiderscheid-Eschdorf“ um Katrewang - op 523 m N.N. - ass den héchsten Terrain zu Lëtzebuerg. Op der Plaz wou niewent dem Terrain de Waassertuerm steet, stoung fréier de Gaalgen aus der Gemeng.
Nicole Fontaine
Si war vun 1999 bis 2002 Presidentin vum Europäesche Parlament (Europäesch Vollekspartei), an dat se fir d'éischt 1984 gewielt gouf, a vun deem se vun 1989 bis 1999 Vizepresidentin war.
Vun 2002 bis 2004 war s'ënner dem Premierminister Jean-Pierre Raffarin, Ministre-déléguée fir Industrie. Vun 2004 bis 2009 war si nach eng Kéier Deputéiert am Europaparlament.
Si war zanter 1964 mam Jean-René Fontaine bestuet an hat mat him eng Duechter.
The Revenant (Film 2015)
Ëm wat geet et am Film?
Ëm 1820 ass den Trapper High Glass mat enger Grupp ënnerwee op der Juegd no Pelzdéieren. Hir Grupp gëtt vun Indianer ugegraff an deziméiert. De Rescht vun hinne léisst d'Pelzer zeréck a mécht sech an e puer getrennte Gruppen op den Heemwee. Ënnerwee gëtt de Glass vun engem Grizzlybier ugegraff. Seng Begleeder loossen hie fir dout leien an ermuerden och nach säi Jong. Obschonn hie ganz schwéier blesséiert ass geléngt et dem Glass ënner ville Schwieregkeeten erëm an d'Zivilisatioun ze kommen.
Nova Geminorum 1903
D'Nova Geminorum 1903 war eng Nova, déi 1903 am Stärebild Gemini entdeckt gouf an eng Hellegkeet vu 6 mag erreecht hat. Seng Hellegkeet hat a 17 Deeg ronn 3 mag ofgeholl. Haut ass si nëmmen nach 16,5 mag hell.
Gemeng Tandel
D' ass eng vun den lëtzebuergesche Gemengen. Se läit am Kanton Veianen. De Chef-lieu vun der Gemeng ass d'Uertschaft.
D'Gemeng ass den 1. Januar 2006 aus der Fusioun vun den deemolege Gemenge Baastenduerf a Furen entstanen.
Uertschaften a Lieu-diten an der Gemeng
Uertschaften an der fréierer Gemeng Baastenduerf: Uertschaften an der fréierer Gemeng Furen: Häff a Lieu-diten an der fréierer Gemeng Baastenduerf: Häff a Lieu-diten an der fréierer Gemeng Furen:
Geschicht
D'Gemeng Tandel ass op den 1. Januar 2006 aus der Fusioun vun der Gemeng Baastenduerf, mat den Uertschafte Baastenduerf, Branebuerg, Laaschent an Tandel, an der Gemeng Furen, mat den Uertschafte Furen, Bëttel, Longsdref a Waalsdref, entstanen.
Am Gesetz gouf festgehalen datt de Sëtz vun der neier Gemeng zu Tandel soll sinn, datt awer bis déi néideg Infrastrukture bestinn, de provisoresche Sëtz zu Furen ass. Well awer zu Furen net genuch Plaz war fir all d'Departementer vun der neier Gemeng opzehuelen, deele Büroe sech nach déi zwee fréier Gemengenhaiser vu Baastenduerf a Furen. (Stand: Sept.2007).
Politik
De Gemengerot vun der gëtt nom Majorzsystem gewielt.
Interkommunal Syndikater
D'Gemeng Tandel ass Member vu follgenden interkommunale Syndikater:
Anapa
Anapa (op Russesch: Анапа, op Adygeesch: Анапэ) ass eng Stad a Kurort an der Regioun Krasnodar am Südrussesche Federatiounskrees a Russland. Si läit um Schwaarze Mier, eng 170 km vu Krasnodar an eng 360 km vu Sotschi ewech.
Et ass de Verwaltungszentrum vum Kurstadkrees Anapa. Se huet Awunner (Stand ) an eng Fläch vu 40 km².
Anapa ass eng beléift lokal Vakanzendestinatioun.
Schluecht vun Hastings
D'Schluecht vun Hastings war eng Schluecht, déi de 14. Oktober 1066 tëscht der normannesch-franséischer Arméi ënner dem Herzog William II. vun der Normandie an enger Arméi vum angelsächsege Kinnek Harold II. gefouert gouf.
Si gouf no der englescher Uertschaft Hastings genannt, mee war fir richteg eng zéng km nordwestlech dovun, do wou elo d'Uertschaft Battle ass.
De Grond vun der Schluecht war, datt den englesche Kinnek Edward de Bekenner (the Confessor) viru sengem Doud den normannesche Kinnek Harold als säin Nofollger designéiert hat. Wéi e bis dout war, huet den Harold Godwinson d'Muecht u sech gezunn. Doropshin huet de William dem Harold de Krich erkläert.
D'Schluecht ass mat der Victoire vun de Franko-Normannen op en Enn gaangen, woubäi de Kinnek Harold ëmkomm ass, a war eng wichteg Etapp an der Eruewerung vun den England duerch d'Normannen.